NOK ลดความเสี่ยง “โควิด-19” ปรับลดไฟล์ทในปท.-งดบินตปท.ทุกเส้นทาง
NOK ลดความเสี่ยง "โควิด-19" ปรับลดไฟล์ทในปท.-งดบินตปท.ทุกเส้นทาง
NOK ลดความเสี่ยง "โควิด-19" ปรับลดไฟล์ทในปท.-งดบินตปท.ทุกเส้นทาง
31 มี.ค. 2563

บริษัท สายการบินนกแอร์ จำกัด (มหาชน) หรือ NOK แจ้งถึงการให้บริการในสถานการณ์การแพร่ระบาดของเชื้อไวรัสโควิด-19 โดยบริษัทระงับการให้บริการชั่วคราวเส้นทางบินระหว่างประเทศทุกเส้นทาง ได้แก่ เส้นทางบินกรุงเทพฯ-ฮิโรชิม่า ตั้งแต่วันที่ 8 มี.ค.ถึง 30 เม.ย.63, เส้นทางบินกรุงเทพฯ-ย่างกุ้ง ตั้งแต่วันที่ 23 มี.ค.ถึง 30 เม.ย.63 และเส้นทางบินกรุงเทพฯ-โฮจิมินห์ ตั้งแต่วันที่ 21 มี.ค.ถึง 31 พ.ค.63
รวมถึงระงับการให้บริการชั่วคราว สำหรับเส้นทางบินในประเทศ ได้แก่ กระบี่, แม่ฮ่องสอน ซึ่งเป็นไปตามแผนการดำเนินธุรกิจของปี 62 ซึ่งไม่เกี่ยวข้องกับสถานการณ์การแพร่ระบาดของเชื้อไวรัสโควิด-19
ขณะที่บริษัทยังคงให้บริการในเส้นทางบินในประเทศ โดยมีการปรับความถี่ของเที่ยวบินลงตามความเหมาะสมของสถานการณ์ปัจจุบัน
ทั้งนี้ บริษัทจะมีการปรับเส้นทางบินให้สอดคล้องตามมาตรการการปิดช่องทางเดินอากาศ เข้า-ออกของจังหวัดต่าง ๆ ที่อาจจะมีขึ้นในอนาคต